

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ, ул. Др Зорана Ђинђића бр.22/2**

**Телефон: 034/209-242**

**Број предмета: ИИВ 139/20**

Дана: 23.01.2025. године

**број предмета суда: Ив-4263/2012**

Јавни извршитељ Александар Тодоровић, Крагујевац, у извршном предмету извршног повериоца АГРОИНДУСТРИЈСКО КОМЕРЦИЈАЛНА БАНКА АИК БАНКА АКЦИОНАРСКО ДРУШТВО, БЕОГРАД, Београд - Нови Београд, ул. Булевар Михаила Пупина бр. 115Ђ, МБ 06876366, ПИБ 100618836, против извршног дужника Слободан А. Бетулић, Гривац, ул. Богородичина бр. 34, ради намирења новчаног потраживања извршног повериоца, на основу чл. 36, 119, 120, 122, 123, 124, 125, 126, 127, 128 и 130.Закона о извршењу и обезбеђењу („Службени гласник РС“, број 31/2011, 99/2011 – др. закон, 109/2013 – одлука УС, 55/2014 и 139/2014), а у вези са чланом 545. Закона о извршењу и обезбеђењу („Службени гласник РС“, број 106/15, 54/2019), дана 23.01.2025. године, донео је:

# З А К Љ У Ч А К

**I ПОНАВЉА СЕ прва јавна продаја непокретности** у власништву извршног дужника, по Решењу о извршењу Основног суда у Крагујевцу Ив-4263/2012 од 09.05.2012. године, која ће се обавити усменим јавним надметањем и то:

* кп.бр. 197/2, површине 4358 м2 , број дела 1, која се води као шума 3. класе, као шумско земљиште, ул. / потес Гај – **процењена вредност 359.970,00 динара,**
* кп.бр. 663/2, површине 6175 м2 , број дела 1, која се води као њива 3. класе, као пољопривредно земљиште, ул. / потес Река – **процењена вредност 327.893,00 динара**

**све уписано у лн.бр. 388 КО Гривац, у приватној својини извршног дужника са обимом удела од 1/1.**

**II** На непокретности после продаје не остају права трећих лица, стварне и личне службености и стварни терети за купца.

Лице које има законско право прече куповине непокретности која је предмет извршења продајом има првенство пред најповољнијим понудиоцем, ако на јавном надметању, одмах по закључењу, изјави да непокретност купује под истим условима.

Лице које има уговорно право прече куповине оствариће га под наведеним условима, ако није постојало законско право или га носилац тог права није користио.

**III ПРОДАЈА** ће се обавити усменим јавним надметањем, а прво јавно надметање ће се одржати **дана 20.02.2025. године у 11.00 часова** у канцеларији овог јавног извршитеља Крагујевац, Др Зорана Ђинђића бр. 22/2.

**IV** Продаја кп.бр. 67/2, површине 14000 м2 , број дела 1, која се води као њива 5. класе, као пољопривредно земљиште, ул. / потес Гај, уписана у лн.бр. 388 КО Гривац, у приватној својини извршног дужника са обимом удела од 1/1, биће накнадно заказана и одржана кад буду испуњени законом прописани услови.

**V** На првом јавном надметању почетна цена износи 60% од процењене вредности непокретности.

**VI** Понуђач са највећом понудом дужан је да плати цену за непокретност најкасније у року од 15 (петнаест) дана од дана доношења закључка о додељивању непокретности, што ако не учини у наведеном року, непокретност ће бити додељена другом по реду понудиоцу, односно трећем по реду понудиоцу ако други по реду понуђач не плати понуђену цену у у року који ће бити одређен посебним закључком овог јавног извршитеља и тако редом док се не исцрпе сви понудиоци са списка.

**VII** Заинтересована лица дужна су да пре одржавања јавног надметања на име јемства уплате 10% од процењене вредности непокретности на наменски рачун овог јавног извршитеља број **265-3310310002158-82** са позивом на број И.ИВ-139/2020, **најкасније** 3 (три) дана пре одржавања првог усменог јавног надметања.

**VIII** Лица која претходно нису положила јемство на начин и у року као у ставу VII изреке, не могу учествовати на овом јавном надметању.

**IX** Трошкови извршења падају на терет извршног дужника.

**ПОУКА О ПРАВНОМ ЛЕКУ:**

Против овог закључка нијe дозвољен приговор.

|  |  |  |
| --- | --- | --- |
|  |  | **ЈАВНИ ИЗВРШИТЕЉ**  \_\_\_\_\_\_\_\_\_\_\_  Александар Тодоровић |

Дн-а

-извршном повериоцу

-извршном дужнику

-имаоцима права прече куповине

-Комори јавних извршитеља за огласну таблу

-Основном суду у Крагујевцу за огласну таблу и интернет страницу (информатичару)